धोराजी शहर में हाईटेंशन लाइन की चपेट में आया ताजिया, 2 की मौत; 26 घायल
गुजरात में राजकोट जिले के धोराजी शहर में शनिवार को जुलूस के दौरान ताजिया बिजली के तार को छू गया। इसकी चपेट में आने से 26 लोग झुलस गए, जिनमें से 2 की मौत हो गई। कुछ घायलों को धोराजी के सिविल अस्पताल और कुछ26 People Were Electrocuted 2 Died during tajiya julus in dhoraji
गुजरात में राजकोट जिले के धोराजी शहर में शनिवार को जुलूस के दौरान ताजिया बिजली के तार को छू गया। इसकी चपेट में आने से 26 लोग झुलस गए, जिनमें से 2 की मौत हो गई। कुछ घायलों को धोराजी के सिविल अस्पताल और कुछ को निजी अस्पतालों में भर्ती कराया गया है।
शनिवार को धोराजी के रसूलपुरा में ताजिया का जुलूस निकाला जा रहा था। इसी दौरान एक ताजिया हाईटेंशन लाइन से टकरा गया। करंट ताजिया को पकड़े हुए लोगों में फैल गया, जिससे इलाके में अफरातफरी मच गई। 108 एंबुलेंस के अलावा स्थानीय लोगों ने अपनी गाड़ियों से घायलों को अस्पताल पहुंचाया। इलाज के दौरान दो लोगों ने दम तोड़ दिया।
एसपी समेत पुलिस का काफिला पहुंचा अस्पताल
हादसे की जानकारी मिलते ही धोराजी विधायक महेंद्र पडलिया, जिला पुलिस प्रमुख जयपालसिंह राठौड़ अस्पताल पहुंचे। जयपाल सिंह राठौड़ ने बताया कि घायलों का अस्पताल में इलाज चल रहा है। सभी की हालत फिलहाल स्थिर है। विधायक पाडलिया ने कहा कि मृतक व घायलों के परिवार को राज्य सरकार से पूरा सहयोग मिलेगा। घायलों के इलाज में किसी तरह की दिक्कत नहीं आएगी।
अस्पताल का सारा खर्च उठाएगा ताजिया एसोसिएशन
ताजिया एसोसिएशन की ओर से भी घोषणा की गई है कि घायलों के इलाज का पूरा खर्च खुद एसोसिएशन उठाएगा। एसोसिएशन के अधिकारी व कार्यकर्ता निजी अस्पतालों में भर्ती घायलों का जानकारी ले रहे हैं। यदि किसी मरीज को दूसरे अस्पताल में शिफ्ट करने की आवश्यकता होगी तो उसका भी पूरा खर्च एसोसिएशन उठाएगा।